**Jeff Koons** (s. 21. tammikuuta 1955) on yhdysvaltalainen kuvataiteilija. Häntä on kutsuttu kitschin kuninkaaksi ja hän on saanut paljon huomiota mediassa.

Koons opiskeli Maryland Institute College of Artissa Baltimoressa ja Art Institute of Chicagossa. Hän toimi ennen ammattiuraansa muun muassa pörssimeklarina. Koons oli naimisissa italialaisen pornonäyttelijän ja parlamentaarikon Ilona "Cicciolina" Stallerin kanssa lyhyen aikaa vuodesta 1991 alkaen. Heillä on yksi yhteinen poika. Parin yhteistyön tuloksena syntyi "Made in Heaven" -sarja veistoksia, maalauksia ja valokuvia, jotka kuvaavat pariskuntaa harrastamassa seksiä eri asennoissa.

Koons on herättänyt myös huomiota lausunnoillaan taiteensa tekemisestä. Hän teettää teoksensa eri alojen käsityöläisillä. 

Vuonna 2009 Koons aikoi rakentaa Los Angeles County Museum of Artsiin 25 miljoonan dollarin (noin 19 miljoonaa euroa) Train-junainstallaation. Teräksestä ja alumiinista rakennettava 20 metriä pitkä juna oli kunnianhimoinen hanke. Höyryä neljä kertaa päivässä päästelevän junan oli tarkoitus roikkua ilmassa punakeltaisesta nostokurjesta museon edustalla. Työn oli tarkoitus jäljitellä Baldwinin höyryveturia vuodelta 1943 ja sen tekemisen arveltiin kestävän noin neljä vuotta. Myöhemmin teoksen sijoituspaikaksi vaihtui New Yorkin High Line puisto, mutta teos jäi lukuisten syiden takia toteutumatta.

Koons Suomessa
--------------

Jeff Koonsin teoksia oli esillä Suomessa vuonna 1990 amerikkalaista 1980-luvun taidetta esittelevässä yhteisnäyttelyssä Ateneumin taidemuseossa. Koons kävi myös Helsingissä luennoimassa Kuvataideakatemiassa. Alkuvuodesta 2005 Koonsin yksityisnäyttely oli Helsingin kaupungin taidemuseossa Tennispalatsissa.

Teosten myynti
--------------

Kohutaiteilijanakin tunnettu Koons hoitaa julkisuuskuvaansa tarkoin, ja hän on verrannut itseään Michelangeloon. Hänet tunnetaan myös taloudellisesta menestyksestään. Esimerkiksi teos *Jim Beam J. B. Turner* myytiin keväällä 2005 5,5 miljoonalla Yhdysvaltain dollarilla.

Koonsin teos *Hanging Heart (Magenta/Gold)* myytiin 14. marraskuuta 2007 New Yorkin Sotheby’sin huutokaupassa 21 miljoonalla dollarilla. Teos oli tuolloin kallein elävän taiteilijan myyty teos. Marraskuussa 2013 myyty Jeff Koonsin *Balloon Dog (Orange)* tuli maailman kalleimmaksi elävän taiteilijan teokseksi 58,4 miljoonan dollarin hinnalla.

Teoksia
-------

* Puppy, 2004.*Puppy*, 2004.
* Puppy, yksityiskohta.*Puppy*, yksityiskohta.
* Tulips*Tulips*
* Mirrored Bubble Sculpture*Mirrored Bubble Sculpture*
* Kiepenkerl, 1987*Kiepenkerl*, 1987

Lähteet
-------

1. ↑  Jeff Koonsin verkkosivut, elämäkerta. Viitattu 30.3.2008.
2. ↑  Chicagon nykytaiteen museo, Jeff Koons. Viitattu 30.3.2008.
3. ↑  Annika Väisänen: Jeff Koons rakentaa talouskriisin keskellä huippukallista taideteosta.  *Helsingin Sanomat*, 23.2.2009.  Sanoma Osakeyhtiöt. Artikkelin verkkoversio. Viitattu 19.1.2010.
4. ↑  Whatever Happened To Jeff Koons’ $25m NYC Steam Engine? *thedailybeast.com*.  30.1.2017. Viitattu 12.7.2023.
5. ↑  Heikki Kastemaa, Kritiikki aikomusten sulkutulessa, Kritiikin Uutiset 2/2005, s. 4–5
6. ↑  Frankfurter Allgemeine Zeitung 15.11.2007 viitattu 17.11.2007
7. ↑  Forbes 13.11.2013 viitattu 18.11.2014

Aiheesta muualla
----------------

* Kuvia tai muita tiedostoja aiheesta **Jeff Koons** Wikimedia Commonsissa

  


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Latvia
* Tšekki
* Australia
* Korea
* Kroatia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* Museum of Modern Art
* Victoria
* Photographers' Identities
* RKD Artists
* ULAN

 |
|  |
| Henkilöt | 
* Deutsche Biographie
* Trove
* Yle

 |
|  |
| Muut | 
* Europeana
* SNAC
* IdRef

 |

 |